உரைசிறந்த வறுமையுண்டோ இடுக்கமுண்டோ ஒன்றுமில்லை உலகுக் கெல்லாம் அரிசியுண்டேல் வரிசையுண்டாம் அக்காளுண் டாகில்மச்சான் நண்புண் டாமே. (62) பழமொழி: அக்காளுண்டானால் மச்சான் உறவுண்டு பாடல்: 63 (தத்தை) தத்தைமொழி உமைசேரும் தண்டலையார் பொன்னிவளம் தழைத்த நாட்டில் வித்தகமந் திரியில்லாச் சபைதனிலே நீதியில்லை வேந்தர்க் கெல்லாம் புத்திநெறி நீதிசொல்லும் மந்திரியல் லாதொருவர் போதிப் பாரோ நித்தலும்உண் சோற்றில்முழுப் பூசணிக்காய் மறைத்ததுவு நிசம தாமே. (63)